Sana

Sana (Sanaá) – miestas Jemene, į šiaurės rytus nuo uosto Hodeidos; sostinė ir didžiausias miestas. Pagrindinis centras vaisius auginančiame regione. Miestas sąlyginai padalintas į dvi dalis, kurias jungia buvusių Jemeno imamų rūmai. Rytinėje dalyje yra senamiestis: keletas mečečių, turgus, kuriame gausu juvelyrinių dirbinių, sidabro ir odos gaminių, šilko ir kilimų. Vakarinėje dalyje daugiausia yra gyvenamieji rajonai. Yra Sanos universitetas (įkurtas 1970 m.).

Istorija 
Gyvenvietė jau IV a. tapo svarbiu centru, kuriame gyveno senovės arabai – himjaritai. Miestą 632 m. užėmė musulmonų kalifatas, apie 1870 m. atiteko Osmanų imperijai. XX a. antrojoje pusėje tapo nepriklausomos Jemeno Arabų Respublikos (Šiaurės Jemeno) sostine, o kai 1990 m. ši respublika susijungė su Jemeno Liaudies Demokratine Respublika (Pietų Jemenu), ji tapo ir jungtinio Jemeno sostine (Adenui atiteko ekonominės sostinės vaidmuo).

Demografija

Šaltiniai

Literatūra 
 
 
 

Pasaulio paveldo objektai Jemene
Sostinės
Milijoniniai miestai
Jemeno miestai